title: Komission täytäntöönpanoasetus (EU) N:o 993/2011, annettu 6 päivänä lokakuuta 2011 , tehoaineen 8-hydroksikinoliini hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta ETA:n kannalta merkityksellinen teksti

text:
               7.10.2011

               FI

               Euroopan unionin virallinen lehti

               L 263/1

         KOMISSION TÄYTÄNTÖÖNPANOASETUS (EU) N:o 993/2011,
   annettu 6 päivänä lokakuuta 2011,
   tehoaineen 8-hydroksikinoliini hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan ja 78 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1107/2009 80 artiklan 1 kohdan c alakohdan mukaisesti neuvoston direktiiviä 91/414/ETY (2) sovelletaan hyväksymismenettelyn ja hyväksynnän edellytysten osalta tehoaineisiin, joiden täydellisyys on osoitettu yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (3) 6 artiklan mukaisesti. 8-hydroksikinoliini on tehoaine, jonka täydellisyys on osoitettu mainitun asetuksen mukaisesti.

               (2)

               Komission asetuksissa (EY) N:o 451/2000 (4) ja (EY) N:o 1490/2002 (5) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevat yksityiskohtaiset säännöt sekä luettelot tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luetteloissa on mukana 8-hydroksikinoliini.

               (3)

               8-hydroksikinoliinista ei toimitettu täydellistä asiakirja-aineistoa määräajassa. Eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 22 päivänä marraskuuta 2006 tehdyssä komission päätöksessä 2006/797/EY (6) säädettiin näin ollen, ettei 8- hydroksikinoliinia sisällytetä liitteeseen.

               (4)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan tavanomaista menettelyä, josta säädetään asetuksen (EY) N:o 33/2008 3–12 artiklassa.

               (5)

               Hakemus toimitettiin Espanjalle, joka oli nimetty esitteleväksi jäsenvaltioksi asetuksella (EY) N:o 1490/2002. Hakemus on asetuksen (EY) N:o 33/2008 3 ja 4 artiklassa säädettyjen sisältöä ja menettelyjä koskevien vaatimusten mukainen.

               (6)

               Espanja arvioi toimitetut tiedot ja laati arviointikertomusluonnoksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 3 päivänä elokuuta 2009. Elintarviketurvallisuusviranomainen toimitti arviointikertomusluonnoksen muille jäsenvaltioille ja hakijalle kommentoitavaksi ja välitti saamansa huomautukset komissiolle. Lisäksi elintarviketurvallisuusviranomainen asetti arviointikertomusluonnoksen yleisesti saataville. Elintarviketurvallisuusviranomainen esitteli 17 päivänä joulukuuta 2010 asetuksen (EY) N:o 33/2008 10 artiklan mukaisesti ja komission pyynnöstä 8-hydroksikinoliinin riskinarviointia koskevat päätelmänsä (7) komissiolle. Jäsenvaltiot ja komissio tarkastelivat arviointikertomusluonnosta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja 8-hydroksikinoliinia koskeva komission tarkastelukertomus saatiin valmiiksi 15 päivänä heinäkuuta 2011.

               (7)

               Tehdyistä eri tutkimuksista on käynyt ilmi, että 8-hydroksikinoliinia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt vaatimukset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista hyväksyä 8-hydroksikinoliini asetuksen (EY) N:o 1107/2009 mukaisesti.

               (8)

               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia.

               (9)

               Vaikka päätelmänä onkin, että 8-hydroksikinoliini olisi hyväksyttävä, on aiheellista edellyttää täydentäviä vahvistustietoja.

               (10)

               Asetuksen (EY) N:o 1107/2009 13 artiklan 4 kohdan mukaisesti olisi Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (8) liitettä muutettava.

               (11)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksyminen
   Hyväksytään liitteessä I määritetty tehoaine 8-hydroksikinoliini kyseisessä liitteessä vahvistetuin edellytyksin.
   2 artikla
   Muutokset täytäntöönpanoasetukseen (EU) N:o 540/2011
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä lokakuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 309, 24.11.2009, s. 1.

      (2)  EYVL L 230, 19.8.1991, s. 1.

      (3)  EUVL L 15, 18.1.2008, s. 5.

      (4)  EYVL L 55, 29.2.2000, s. 25.

      (5)  EYVL L 224, 21.8.2002, s. 23.

      (6)  EUVL L 324, 23.11.2006, s. 8.

      (7)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance 8-hydroxyquinoline. EFSA Journal 2011;9(1):1964 [s. 49] doi:10.2903/j.efsa.2011.1964. Saatavilla verkossa osoitteessa: www.efsa.europa.eu/efsajournal.htm

      (8)  EUVL L 153, 11.6.2011, s. 1.

      LIITE I

                  Nimi, tunnistenumerot

                  IUPAC-nimi

                  Puhtaus (1)

                  Hyväksymispäivä

                  Hyväksynnän päättymispäivä

                  Erityiset säännökset

                  8-hydroksikinoliini
                  CAS-numero
                  148-24-3 (8-hydroksikinoliini)
                  CIPAC-numero 677
                  (8-hydroksikinoliini)

                  8-kinolinoli

                  ≥ 990 g/kg

                  1. tammikuuta 2012

                  31. joulukuuta 2021

                  A   OSA
                  Lupa voidaan myöntää ainoastaan sienitautien ja bakteerien torjunta-aineena käyttöä varten kasvihuoneissa.
                  B   OSA
                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 15. heinäkuuta 2011 valmistuneen 8-hydroksikinoliinia koskevan tarkastelukertomuksen päätelmät ja erityisesti sen lisäykset I ja II.
                  Kokonaisarvioinnissa jäsenvaltioiden on kiinnitettävä erityistä huomiota käyttäjän turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö.
                  Hakijan on toimitettava 8-hydroksikinoliinia ja sen suoloja koskevat vahvistustiedot seuraavien osalta:

                              1)

                              ilmaa koskeva analyysimenetelmä;

                              2)

                              uusi varastointistabiilius, joka kattaa sekä aineenvaihduntatutkimuksesta että valvotuista jäämäkokeista saatujen näytteiden varastointiajat.

                        Hakijan on toimitettava nämä tiedot komissiolle, jäsenvaltioille ja elintarviketurvallisuusviranomaiselle viimeistään 31. joulukuuta 2013.

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

      LIITE II
      Lisätään täytäntöönpanoasetuksen (EU) N:o 540/2011 liitteessä olevaan B osaan seuraava teksti:

                     Nu-mero

                     Nimi, tunnistenumerot

                     IUPAC-nimi

                     Puhtaus

                     Hyväksymispäivä

                     Hyväksynnän päättymispäivä

                     Erityiset säännökset

                     ”18

                     8-hydroksikinoliini
                     CAS-numero
                     148-24-3 (8-hydroksikinoliini)
                     CIPAC-numero 677
                     (8-hydroksikinoliini)

                     8-kinolinoli

                     ≥ 990 g/kg

                     1. tammikuuta 2012

                     31. joulukuuta 2021

                     A OSA
                     Lupa voidaan myöntää ainoastaan sienitautien ja bakteerien torjunta-aineena käyttöä varten kasvihuoneissa.
                     B OSA
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 15. heinäkuuta 2011 valmistuneen 8-hydroksikinoliinia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota käyttäjän turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö.
                     Hakijan on toimitettava 8-hydroksikinoliinia ja sen suoloja koskevat vahvistustiedot seuraavien osalta:

                                 1)

                                 ilmaa koskeva analyysimenetelmä;

                                 2)

                                 uusi varastointistabiilius, joka kattaa sekä aineenvaihduntatutkimuksesta että valvotuista jäämäkokeista saatujen näytteiden varastointiajat.

                           Hakijan on toimitettava nämä tiedot komissiolle, jäsenvaltioille ja elintarviketurvallisuusviranomaiselle viimeistään 31. joulukuuta 2013.”


title: Komission täytäntöönpanoasetus (EU) 2015/232, annettu 13 päivänä helmikuuta 2015 , täytäntöönpanoasetuksen (EU) N:o 540/2011 muuttamisesta ja oikaisemisesta tehoaineen kupariyhdisteet hyväksymisedellytysten osalta  ETA:n kannalta merkityksellinen teksti

text:
               14.2.2015

               FI

               Euroopan unionin virallinen lehti

               L 39/7

         KOMISSION TÄYTÄNTÖÖNPANOASETUS (EU) 2015/232,
   annettu 13 päivänä helmikuuta 2015,
   täytäntöönpanoasetuksen (EU) N:o 540/2011 muuttamisesta ja oikaisemisesta tehoaineen kupariyhdisteet hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan toisen vaihtoehdon ja 78 artiklan 2 kohdan,
   sekä katsoo seuraavaa:

               (1)

               Komission direktiivillä 2009/37/EY (2) sisällytettiin tehoaine kupariyhdisteet neuvoston direktiivin 91/414/ETY (3) liitteeseen I sillä edellytyksellä, että asianomaiset jäsenvaltiot varmistavat, että ilmoittaja, jonka pyynnöstä kupariyhdisteet sisällytettiin kyseiseen liitteeseen, toimittaa lisää vahvistavia tietoja aineen hengittämisestä aiheutuvasta riskistä ja muita kuin kohde-eliöitä, maaperää ja vettä koskevasta riskinarvioinnista.

               (2)

               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

               (3)

               Ilmoittaja toimitti tietojen toimittamista varten asetetussa määräajassa esittelijänä olevalle jäsenvaltiolle Ranskalle tutkimusten muodossa lisätietoja aineen hengittämisestä aiheutuvasta riskistä ja muita kuin kohde-eliöitä, maaperää ja vettä koskevasta riskinarvioinnista.

               (4)

               Ranska arvioi ilmoittajan toimittamat lisätiedot. Se toimitti arviointinsa arviointikertomusluonnoksen lisäyksenä muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, 8 päivänä kesäkuuta 2012.

               (5)

               Komissio kuuli elintarviketurvallisuusviranomaista, joka esitti lausuntonsa (5) kupariyhdisteiden riskinarvioinnista 22 päivänä toukokuuta 2013.

               (6)

               Komissio pyysi ilmoittajaa toimittamaan kupariyhdisteitä käsittelevää tarkastelukertomusta koskevat huomautuksensa.

               (7)

               Ilmoittajan toimittamien lisätietojen perusteella komissio totesi, ettei kaikkia vaadittuja vahvistavia lisätietoja ollut toimitettu ja että erityisesti täytäntöönpanoasetuksen (EU) N:o 540/2011 liitteessä olevan A osan 277 rivillä olevaa kuparin aiheuttaman saastumisen seurantaohjelmaa koskeva erityissäännös ei ole riittävä, jotta ympäristöriskien arviointia koskevia päätelmiä voitaisiin tehdä.

               (8)

               Vahvistetaan, että tehoaine kupariyhdisteet katsotaan hyväksytyksi asetuksen (EY) N:o 1107/2009 nojalla. Erityisesti on aiheellista edellyttää, että ilmoittaja esittää komissiolle, elintarviketurvallisuusviranomaiselle ja jäsenvaltioille sellaisia alueita koskevan seurantaohjelman, joilla kuparin aiheuttama maaperän ja veden (myös sedimenttiainesten) saastuminen aiheuttaa huolta tai voi tulevaisuudessa aiheuttaa huolta, jotta voidaan selvittää, onko käyttöä tarpeen rajoittaa edelleen ympäristöön kohdistuvien kohtuuttomien haittavaikutusten estämiseksi. Kyseisen seurantaohjelman tulokset olisi myös esitettävä.

               (9)

               Täytäntöönpanoasetuksen (EU) N:o 540/2011 liitteessä olevan A osan 277 rivillä vahvistetut tiettyjen raskasmetallien enimmäismäärät asetettiin erehdyksessä väärään mittayksikköön vastaavissa FAO:n spesifikaatioissa vahvistettuihin mittayksiköihin verrattuna. Kyseisen täytäntöönpanoasetuksen liitteessä vahvistetut enimmäismäärät olisi sen vuoksi oikaistava.

               (10)

               Sen vuoksi täytäntöönpanoasetuksen (EU) N:o 540/2011 liitettä olisi muutettava.

               (11)

               Jäsenvaltioille tulisi antaa aikaa kupariyhdisteitä sisältävien kasvinsuojeluaineiden lupien muuttamiseen tai peruuttamiseen.

               (12)

               Jos jäsenvaltiot myöntävät kupariyhdisteitä sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään kahdeksantoista kuukauden kuluttua tämän asetuksen voimaantulosta.

               (13)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Siirtymätoimenpiteet
   Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava kupariyhdisteitä tehoaineena sisältävien kasvinsuojeluaineiden voimassa olevat luvat viimeistään 6 päivänä syyskuuta 2015.
   3 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 6 päivänä syyskuuta 2016.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä helmikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission direktiivi 2009/37/EY, annettu 23 päivänä huhtikuuta 2009, neuvoston direktiivin 91/414/ETY muuttamisesta klormekvatin, kupariyhdisteiden, propakitsafopin, kvitsalofoppi-P:n, teflubentsuronin ja zeta-sypermetriinin sisällyttämiseksi siihen tehoaineina (EUVL L 104, 24.4.2009, s. 23).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (5)  Conclusion on the peer review of the pesticide risk assessment of confirmatory data submitted for the active substance Copper (I), copper (II) variants namely copper hydroxide, copper oxychloride, tribasic copper sulfate, copper (I) oxide, Bordeaux mixture. EFSA Journal 2013;11(6):3235, 40 pp. doi:10.2903/j.efsa.2013.3235. Saatavilla verkossa osoitteessa www.efsa.europa.eu/efsajournal.htm.

      LIITE
      Korvataan täytäntöönpanoasetuksen (EU) N:o 540/2011 liitteessä olevan A osan kupariyhdisteitä koskeva 277 rivi seuraavasti:

                     Numero

                     Nimi,
                     tunnistenumerot

                     IUPAC-nimi

                     Puhtaus

                     Hyväksymispäivä

                     Hyväksynnän päättymispäivä

                     Erityiset säännökset

                     ”277

                     Kupariyhdisteet:

                     1. joulukuuta 2009

                     31. tammikuuta 2018

                     A OSA
                     Lupa voidaan myöntää ainoastaan bakteerimyrkkynä ja sienitautien torjunta-aineena käyttöä varten.
                     B OSA
                     Arvioidessaan hakemuksia, jotka koskevat kuparia sisältävien kasvinsuojeluaineiden käytön sallimista muihin käyttötarkoituksiin kuin kasvihuonetomaatteihin, jäsenvaltioiden on kiinnitettävä erityistä huomiota asetuksen (EY) N:o 1107/2009 4 artiklan 3 kohdan perusteisiin ja varmistettava, että tarvittavat tiedot toimitetaan ennen luvan myöntämistä.
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23. tammikuuta 2009 valmistuneen kupariyhdisteitä koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 siihen, että kaupallisesti valmistetun teknisen materiaalin spesifikaatio on vahvistettava ja että siitä on esitettävä tarvittavat analyysitulokset. Toksisuuskokeissa käytettyä testimateriaalia on verrattava ja se on todennettava teknisen materiaalin spesifikaatioon nähden;

                                 —

                                 käyttäjien ja työntekijöiden turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,

                                 —

                                 vesien ja muiden kuin kohde-eliöiden suojeluun. Näiden tunnistettujen riskien osalta olisi tarvittaessa sovellettava riskinhallintatoimenpiteitä kuten puskurivyöhykkeitä.

                                 —

                                 käytetyn tehoaineen määrään ja varmistettava, että sallitut määrät ovat annosten ja käyttökertojen osalta pienimmät mahdolliset halutun vaikutuksen aikaansaamiseksi tarvittavat määrät eivätkä aiheuta kohtuuttomia haittavaikutuksia ympäristölle, ottaen huomioon kuparin esiintymistasot käyttöpaikalla.

                           Ilmoittajien on esitettävä komissiolle, elintarviketurvallisuusviranomaiselle ja jäsenvaltioille seurantaohjelma, joka koskee heikossa asemassa olevia alueita, joilla kuparin aiheuttama maaperän ja veden (myös sedimenttiainesten) saastuminen aiheuttaa huolta tai voi tulevaisuudessa aiheuttaa huolta.
                     Seurantaohjelma on toimitettava 31. heinäkuuta 2015 mennessä. Seurantaohjelman väliaikaisia tuloksia koskeva seurantaraportti on toimitettava esittelevälle jäsenvaltiolle, komissiolle ja elintarviketurvallisuusviranomaiselle viimeistään 31. joulukuuta 2016. Lopulliset tulokset on toimitettava 31. joulukuuta 2017 mennessä.”

                     Kuparihydroksidi
                     CAS No 20427-59-2
                     CIPAC-nro: 44.305

                     Kupari(II)hydroksidi

                     ≥ 573 g/kg

                     Kuparioksikloridi
                     CAS-nro: 1332-65-6 tai 1332-40-7
                     CIPAC-nro: 44.602

                     Dikuparikloriditrihydroksidi

                     ≥ 550 g/kg

                     Kuparioksidi
                     CAS-nro: 1317-39-1
                     CIPAC-nro: 44.603

                     Kuparioksidi

                     ≥ 820 g/kg

                     Bordeaux-seos
                     CAS-nro: 8011-63-0
                     CIPAC-nro: 44.604

                     Ei eritelty

                     ≥ 245 g/kg

                     Kolmiemäksinen kuparisulfaatti
                     CAS-nro: 12527-76-3
                     CIPAC-nro: 44.306

                     Ei eritelty

                     ≥ 490 g/kg
                     Seuraavat epäpuhtaudet ovat toksikologisesti huolta aiheuttavia eikä niiden määrä saa ylittää seuraavia pitoisuuksia (ilmaistuna g/g):

                                 Lyijy enintään 0,0005 g/g kuparipitoisuudesta.

                                 Kadmium enintään 0,0001 g/g kuparipitoisuudesta.

                                 Arseeni enintään 0,0001 g/g kuparipitoisuudesta.


title: Neuvoston täytäntöönpanoasetus (EU) N:o 363/2010, annettu 26 päivänä huhtikuuta 2010 , lopullisen polkumyyntitullin käyttöönotosta tiettyjen muun muassa Malesiasta peräisin olevien raudasta tai teräksestä valmistettujen putkien liitososien tuonnissa annetun asetuksen (EY) N:o 1001/2008 muuttamisesta

text:
               29.4.2010

               FI

               Euroopan unionin virallinen lehti

               L 107/1

         NEUVOSTON TÄYTÄNTÖÖNPANOASETUS (EU) N:o 363/2010,
   annettu 26 päivänä huhtikuuta 2010,
   lopullisen polkumyyntitullin käyttöönotosta tiettyjen muun muassa Malesiasta peräisin olevien raudasta tai teräksestä valmistettujen putkien liitososien tuonnissa annetun asetuksen (EY) N:o 1001/2008 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009, (1) jäljempänä ’perusasetus’, ja erityisesti sen 11 artiklan 4 kohdan,
   ottaa huomioon ehdotuksen, jonka komissio on tehnyt neuvoa-antavaa komiteaa kuultuaan,
   sekä katsoo seuraavaa:
   1.   MENETTELY

   1.1   Voimassa olevat toimenpiteet

               (1)

               Lokakuussa 2008 otettiin neuvoston asetuksella (EY) N:o 1001/2008 (2) uudelleen käyttöön lopulliset polkumyyntitoimenpiteet tiettyjen muun muassa Malesiasta peräisin olevien raudasta tai teräksestä valmistettujen putkien liitososien, jäljempänä ’putkien liitososat’ tai ’tarkasteltavana oleva tuote’, tuonnissa perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen. Voimassa olevat Malesiaa koskevat polkumyyntitullit ovat 59,2 prosenttia yrityksen Anggerik Laksana Sdn Bhd osalta ja 75 prosenttia kaikkien muiden yritysten osalta.

         1.2   Tarkastelupyyntö

               (2)

               Komissio on vastaanottanut perusasetuksen 11 artiklan 4 kohdan mukaisen pyynnön uutta viejää koskevan tarkastelun vireillepanosta. Pyynnön esitti Malesiassa, jäljempänä ’asianomainen maa’, toimiva vientiä harjoittava tuottaja Pantech Steel Industries Sdn Bhd, jäljempänä ’pyynnön esittäjä’.

               (3)

               Pyynnön esittäjä väitti, että se ei vienyt tarkasteltavana olevaa tuotetta unioniin polkumyyntitoimenpiteiden perustana olleena tutkimusajanjaksona eli 1 päivän huhtikuuta 2000 ja 31 päivän maaliskuuta 2001 välisenä aikana, jäljempänä ’alkuperäinen tutkimusajanjakso’, ja että se ei ole etuyhteydessä mihinkään tarkasteltavana olevan tuotteen vientiä harjoittavaan tuottajaan, johon sovelletaan 1 kappaleessa mainittuja polkumyyntitoimenpiteitä.

               (4)

               Lisäksi pyynnön esittäjä väitti, että sillä on peruuttamaton sopimusvelvoite tarkasteltavana olevan tuotteen viennistä unioniin lähitulevaisuudessa.

         1.3   Uutta viejää koskevan tarkastelun vireillepano

               (5)

               Komissio tutki pyynnön esittäjän toimittaman alustavan näytön ja katsoi sen riittäväksi perusteeksi panna vireille perusasetuksen 11 artiklan 4 kohdan mukainen tarkastelu. Kuultuaan neuvoa-antavaa komiteaa ja annettuaan asianomaiselle unionin tuotannonalalle tilaisuuden esittää huomautuksia komissio pani asetuksella (EY) N:o 692/2009 (3) vireille asetukseen (EY) N:o 1001/2008 liittyvän, pyynnön esittäjää koskevan tarkastelun.

               (6)

               Asetuksella (EY) N:o 692/2009 kumottiin asetuksella (EY) N:o 1001/2008 pyynnön esittäjän valmistaman ja yhteisöön vientiä varten myymän tarkasteltavana olevan tuotteen tuonnissa käyttöön otettu 75 prosentin polkumyyntitulli. Samalla tulliviranomaiset velvoitettiin perusasetuksen 14 artiklan 5 kohdan nojalla toteuttamaan tarvittavat toimenpiteet tällaisen tuonnin kirjaamiseksi.

               (7)

               Asetuksessa (EY) N:o 692/2009 todettiin, että jos tutkimuksessa käy ilmi, että pyynnön esittäjä täyttää yksilöllisen tullin vahvistamiselle asetetut vaatimukset, saattaa olla tarpeen muuttaa asetuksen (EY) N:o 1001/2008 1 artiklassa mainitsemattomien yritysten valmistamien tarkasteltavana olevien tuotteiden tuonnissa tällä hetkellä sovellettavaa tullia.

         1.4   Tarkasteltavana oleva tuote

               (8)

               Tarkasteltavana ovat Malesiasta peräisin olevat raudasta tai teräksestä (ei kuitenkaan ruostumattomasta teräksestä) valmistetut putkien liitososat (muut kuin valetut osat, laipat ja kierteitetyt osat), joiden ulkoläpimitta on enintään 609,6 mm, jollaisia käytetään tyssähitsauksessa tai muihin tarkoituksiin ja jotka luokitellaan tällä hetkellä CN-koodeihin ex 7307 93 11, ex 7307 93 19, ex 7307 99 30 ja ex 7307 99 90, jäljempänä ’tarkasteltavana oleva tuote’.

         1.5   Asianomaiset osapuolet

               (9)

               Komissio ilmoitti tarkastelun vireillepanosta virallisesti unionin tuotannonalalle, pyynnön esittäjälle ja viejämaan edustajille. Asianomaisille osapuolille annettiin tilaisuus esittää näkökantansa kirjallisesti ja tulla kuulluiksi.

               (10)

               Teräksisten tyssähitsauksessa käytettävien liitososien valmistajien etuja valvova järjestö Defence Committee of European Union Steel Butt-welding Fittings Industry, joka edustaa unionin tuotannonalaa, jäljempänä ’unionin tuotannonala’, esitti näkökantansa komissiolle kirjallisesti. Järjestö asetti kyseenalaiseksi vientihinnan määrittämisperusteiden luotettavuuden. Lisäksi toimitettiin asiakirjoja, joiden väitettiin osoittavan, että toimenpiteitä on yritetty kiertää. Sen lisäksi annettiin tietoja hintatasosta, jolla tarkasteltavana olevaa tuotetta on tarjolla EU:n tuojille.

               (11)

               Komissio lähetti pyynnön esittäjälle ja siihen etuyhteydessä oleville yrityksille polkumyyntiä koskevat kyselylomakkeet, joihin saatiin vastaus asetetussa määräajassa.

               (12)

               Komissio lähetti polkumyyntiä koskevan kyselylomakkeen myös Euroopan unionissa toimiville etuyhteydettömille tuojille, jotka eivät kuitenkaan ryhtyneet yhteistyöhön.

               (13)

               Komissio pyrki tarkistamaan kaikki uuden viejän aseman ja polkumyynnin määrittelemisen kannalta tarpeellisina pitämänsä tiedot ja teki tarkastuskäyntejä pyynnön esittäjän toimitiloihin sekä malesialaiseen etuyhteydessä olevaan yritykseen:

                           —

                           Pantech Steel Industries Sdn Bhd (pyynnön esittäjä)

                           —

                           Pantech Corporation Sdn Bhd (etuyhteydessä oleva kauppayhtiö).

         1.6   Tutkimusajanjakso

               (14)

               Polkumyyntitutkimus käsitti 1 päivän heinäkuuta 2008 ja 30 päivän kesäkuuta 2009 välisen ajanjakson, jäljempänä ’tarkastelua koskeva tutkimusajanjakso’.

         2.   TUTKIMUKSEN TULOKSET

   2.1   Uuden viejän kelpoisuus

               (15)

               Tutkimus vahvisti, ettei yritys ollut vienyt tarkasteltavana olevaa tuotetta alkuperäisen tutkimusajanjakson aikana ja että se oli aloittanut Euroopan unioniin suuntautuvan viennin vasta myöhemmin. Yritys sitoutui tarkastelua koskevalla tutkimusajanjaksolla peruuttamattomaan vientiä koskevaan sopimusvelvoitteeseen. Velvoite muodostui kolmesta tilauksesta, jotka kaikki teki sama EU:ssa toimiva tuojakonserni.

               (16)

               Tilaukset toimitettiin tarkastelua koskevan tutkimusajanjakson jälkeen vientitapahtumina, joiden ehdot olivat suunnilleen samat ja hinta- ja määräerot mitättömän suuruisia. Vaikka määrät olivat suhteellisen vähäisiä, niiden todettiin riittävän luotettavan polkumyyntimarginaalin määrittämiseen. Tämä johtui siitä, että komission yksiköillä oli veloitettujen hintojen tason tueksi käytettävissään muita tietoja, jotka koskivat esimerkiksi asianomaisen viejän kolmansiin maihin suuntautuvasta viennistä veloittamia hintoja ja jotka vahvistivat tarkasteltujen vientitapahtumien yhteydessä noudatetun toimintatavan.

               (17)

               Mitä tulee muihin uuden viejän asemaa koskeviin edellytyksiin, yritys pystyi tyydyttävällä tavalla osoittamaan, ettei sillä ollut suoria tai välillisiä yhteyksiä sellaisiin malesialaisiin vientiä harjoittaviin tuottajiin, joihin sovellettiin tarkasteltavana olevan tuotteen osalta voimassa olevia polkumyyntitoimenpiteitä.

               (18)

               Tämän perusteella vahvistetaan, että yritystä olisi pidettävä perusasetuksen 11 artiklan 4 kohdan mukaisena uutena viejänä, minkä vuoksi sille olisi vahvistettava yksilöllinen polkumyyntimarginaali.

         2.2   Polkumyynti

               (19)

               Pyynnön esittäjä valmistaa liitososat ja myy tarkasteltavana olevaa tuotetta koti- ja vientimarkkinoilla. Tutkimuksessa paljastui, että kotimarkkinoilla toimii monimutkainen myyntiorganisaatio, jossa on mukana etuyhteydettömiä jakelijoita ja etuyhteydessä olevia kauppayhtiöitä. Etuyhteydettömät jakelijat ostavat tarkasteltavana olevan tuotteen sen valmistajalta ja myyvät sen sitten edelleen etuyhteydessä oleville kauppiaille, jotka puolestaan myyvät tuotteen edelleen etuyhteydettömille asiakkaille kotimarkkinoilla. Etuyhteydettömät jakelijat toimivat käytännössä välittäjinä pyynnön esittäjän puolesta.

               (20)

               Edellisen perusteella ja ottaen huomioon sen, että etuyhteydessä olevien kauppayhtiöiden myynnit voidaan jäljittää pyynnön esittäjään, pidetään näiden etuyhteydessä olevien kauppayhtiöiden kuluttajilta veloittamia hintoja ensimmäisinä tavanomaisessa kaupankäynnissä maksettuina hintoina, joten ne muodostavat perustan normaaliarvon määrittämiselle.

               (21)

               Perusasetuksen 2 artiklan 2 kohdan mukaisesti yrityksen kotimarkkinamyynnin katsottiin olevan edustavaa, jos sen kokonaismäärä oli vähintään 5 prosenttia unioniin suuntautuneen viennin kokonaismäärästä. Komissio tuli siihen tulokseen, että pyynnön esittäjän putkien liitososien kotimarkkinamyynti oli määrältään edustavaa.

               (22)

               Komissio yksilöi tämän jälkeen ne asianomaisten yritysten kotimarkkinoilla myymät putkien liitososien tuotelajit, jotka ovat samanlaisia kuin Euroopan unioniin vietäviksi myytävät lajit tai suoraan niihin verrattavissa.

               (23)

               Komissio tutki myös, voitiinko kotimarkkinoilla edustavia määriä myytyjen liitososien kotimarkkinamyynnin katsoa tapahtuneen perusasetuksen 2 artiklan 4 kohdan mukaisessa tavanomaisessa kaupankäynnissä. Tämä tehtiin määrittämällä riippumattomille asiakkaille tapahtuneen kannattavan kotimarkkinamyynnin osuus. Koska tavanomaisessa kaupankäynnissä tapahtuneen myynnin määrä todettiin riittäväksi, normaaliarvo määritettiin kotimarkkinamyynnin tosiasiallisten hintojen perusteella.

               (24)

               Niissä harvoissa tapauksissa, joissa tarkasteltavana olevan tuotteen tyyppiä ei tarkastelua koskevana ajanjaksona myyty kotimarkkinoilla, normaaliarvo määritettiin lisäämällä vietävien tyyppien valmistuskustannuksiin kohtuullinen osuus myynti-, hallinto- ja yleiskustannuksia sekä kohtuullinen voittomarginaali.

               (25)

               Tarkasteltavana olevaa tuotetta vietiin suoraan riippumattomille asiakkaille unioniin. Tämän vuoksi vientihinta määritettiin perusasetuksen 2 artiklan 8 kohdan mukaisesti tosiasiallisesti maksettujen tai maksettavien vientihintojen perusteella 16 kappaleessa tarkoitetulla tavalla.

               (26)

               Normaaliarvoa ja vientihintoja verrattiin noudettuna lähettäjältä -tasolla.

               (27)

               Normaaliarvon ja vientihinnan tasapuolisen vertailun varmistamiseksi otettiin asianmukaisesti oikaisujen muodossa huomioon hintojen vertailtavuuteen vaikuttavat erot perusasetuksen 2 artiklan 10 kohdan mukaisesti. Oikaisuja tehtiin vakuutus-, käsittely-, lastaus- ja liitännäiskustannusten sekä luottokustannusten perusteella, jos ne todettiin kohtuullisiksi ja paikkansa pitäviksi ja jos niistä esitettiin todennettu näyttö.

               (28)

               Pyynnön esittäjä väitti, että jos komissio käyttää etuyhteydessä olevien kauppayhtiöiden kotimarkkinamyyntiin perustuvaa normaaliarvoa, olisi tehtävä oikaisu, joka perustuu kaupan portaiden eroihin kotimarkkinoilla ja EU:n markkinoilla. Pyynnön esittäjä väitti lisäksi, että myynti EU:n markkinoille tapahtui jakeluportaassa ja että kotimarkkinoilla pyynnön esittäjä tavallisesti myy merkittävän osan putkien liitososia osana suurempia toimituksia öljy- ja kaasuhankkeiden markkinoille, joilla liitososilla on usein vain täydentävä osuus verrattuna pääputkiin, venttiileihin ja muihin pääkomponentteihin. Pyynnön esittäjän mukaan myös kaupan porras oli näillä markkinoilla toinen.

               (29)

               Tutkimuksessa analysoitiin kotimarkkinoilla vallitsevia myyntiehtoja ja etenkin myyntihintarakenteita. Analyysissä kävi ilmi, ettei pyynnön esittäjä ole osoittanut perusasetuksen 2 artiklan 10 kohdan mukaisesti eri kaupan portaiden toimintojen ja hintojen pysyviä ja selviä eroja viejämaan kotimarkkinoilla. Sen vuoksi oikaisuja ei tehty.

               (30)

               Koska tarkastelua koskevan tutkimusajanjakson aikana oli vain kolme käytännössä lähes samanaikaista tilausta ja koska sekä raaka-aineen (joka aiheuttaa suurimman osan tuotantokustannuksista) että kotimarkkinamyynnin hinnat vaihtelivat huomattavasti kyseisenä ajanjaksona, polkumyyntimarginaali määritettiin perusasetuksen 2 artiklan 11 kohdan mukaisesti vertaamalla normaaliarvoa ja vientihintaa kunkin liiketapahtuman osalta.

               (31)

               Vertailun perusteella polkumyyntimarginaaliksi saatiin 49,9 prosenttia ilmaistuna prosentteina cif-hinnasta unionin rajalla.

               (32)

               Tutkimuksessa vahvistui lisäksi, että pyynnön esittäjän veloittamat hinnat muihin kolmansiin maihin suuntautuvassa määrältään huomattavassa viennissä ovat merkittävästi alhaisempia kuin Euroopan unioniin suuntautuvassa viennissä veloitetut hinnat, mikä viittaisi kolmansien maiden markkinoille suuntautuvaan polkumyyntiin.

         3.   TARKASTELUN KOHTEENA OLEVIEN TOIMENPITEIDEN MUUTTAMINEN

               (33)

               Tutkimuksen tulosten perusteella katsotaan, että olisi otettava käyttöön todetun polkumyyntimarginaalin tasoinen lopullinen polkumyyntitulli.

               (34)

               Tarkastelua koskevan tutkimusajanjakson osalta määritetty 49,9 prosentin polkumyyntimarginaali on alhaisempi kuin alkuperäisessä tutkimuksessa Malesialle vahvistettu koko maata koskeva vahingon korjaava taso, joka oli 75 prosenttia. Sen vuoksi ehdotetaan, että otetaan käyttöön 49,9 prosentin polkumyyntimarginaaliin perustuva tulli ja että asetus (EY) N:o 1001/2008 muutetaan vastaavasti.

         4.   POLKUMYYNTITULLIN TAANNEHTIVA KANTAMINEN

               (35)

               Edellä esitettyjen päätelmien perusteella kannetaan pyynnön esittäjään sovellettava polkumyyntitulli taannehtivasti tarkasteltavana olevan tuotteen sen tuonnin osalta, joka on velvoitettu kirjattavaksi asetuksen (EY) N:o 692/2009 3 artiklan nojalla.

         5.   VALVONTALAUSEKE JA MAHDOLLINEN JATKOTARKASTELU

               (36)

               On syytä huomata, että asianomaisilla yrityksillä on monimutkainen jakelujärjestelmä, jonka puitteissa tarkasteltavana olevaa tuotetta myös tuodaan muista toimenpiteiden kohteena olevista maista. Olemassa on lisäksi jonkinasteinen tullien kiertämisen riski, sillä eri viejäyrityksiin Malesiassa sovelletaan hyvin eritasoisia tulleja. Sen vuoksi tarvitaan erityisiä toimenpiteitä, joilla varmistetaan, että polkumyyntitulleja sovelletaan asianmukaisesti.

               (37)

               Nämä erityiset toimenpiteet koostuvat vaatimuksesta esittää jäsenvaltioiden tulliviranomaisille pätevä kauppalasku, joka täyttää tämän asetuksen liitteessä esitetyt vaatimukset. Tuontiin, jonka yhteydessä ei esitetä tällaista kauppalaskua, on sovellettava kaikkiin muihin viejiin sovellettavaa jäännöspolkumyyntitullia.

               (38)

               Neuvosto panee lisäksi merkille, että komissio on ilmoittanut pyytävänsä asianomaista yritystä toimittamaan komissiolle säännöllisiä raportteja, joiden avulla voitaisiin varmistaa, että yrityksen unioniin suuntautuvaa tarkasteltavana olevan tuotteen myyntiä, sen hintaa ja muita siihen liittyviä ehtoja seurataan asianmukaisesti, ja joiden kautta saataisiin tietoja yrityksen kotimarkkinamyynnin hintojen kehityksestä. Neuvosto korostaa, että jos tällaisia raportteja ei toimiteta tai jos niistä käy ilmi, että toimenpiteet eivät kenties riitä poistamaan vahingollisen polkumyynnin vaikutuksia, voi olla tarpeen panna vireille välivaiheen tarkastelu perusasetuksen 11 artiklan 3 kohdan mukaisesti. Neuvosto toteaa lisäksi, että komissiolla on perusasetuksen 11 artiklan 3 kohdan nojalla mahdollisuus käynnistää omasta aloitteestaan välivaiheen tarkastelu varsinkin sitten, kun tämän asetuksen voimaantulosta on kulunut vuosi (aiempaankin tarkasteluun voi olla aihetta). Tässä vaiheessa komissio otaksuu, että tähän tapaukseen liittyvien seikkojen vuoksi tällainen tarkastelu on asianmukaista suorittaa vuoden kuluttua. Tässä yhteydessä on tärkeä huomata, että tällä asetuksella asianomaiselle yritykselle vahvistettu tulli perustuu vain vähäiseen tilausmäärään.

         6.   TOIMENPITEISTÄ ILMOITTAMINEN JA NIIDEN VOIMASSAOLOAIKA

               (39)

               Asianomaisille osapuolille ilmoitettiin olennaisista tosiasioista ja näkökohdista, joiden perusteella pyynnön esittäjän valmistamien putkien liitososien tuonnissa aiottiin ottaa käyttöön muutettu lopullinen polkumyyntitulli ja kantaa tämä tulli taannehtivasti kirjaamisvelvoitteen alaisesta tuonnista. Osapuolten huomautukset otettiin aiheellisissa tapauksissa huomioon.

               (40)

               Tämä tarkastelu ei muuta sitä päivämäärää, jona asetuksella (EY) N:o 1001/2008 käyttöön otettujen toimenpiteiden voimassaolon on perusasetuksen 11 artiklan 2 kohdan mukaisesti määrä päättyä,

         ON HYVÄKSYNYT TÄMÄN ASETUKSEN:
   1 artikla
   1.   Lisätään asetuksen (EY) N:o 1001/2008 1 artiklan 2 kohdassa olevaan taulukkoon seuraava malesialaisia tuottajia koskeva kohta:

                  ”Maa

                  Yritys

                  Tulli (%)

                  Taric-lisäkoodi

                  Malesia

                  Pantech Steel Industries Sdn Bhd

                  49,9

                  A961”

   2.   Tällä asetuksella käyttöön otettava tulli kannetaan myös taannehtivasti tarkasteltavana olevan tuotteen tuonnissa, joka on kirjattu asetuksen (EY) N:o 692/2009 3 artiklan nojalla.
   Tulliviranomaiset velvoitetaan lopettamaan Malesiasta peräisin olevan ja yrityksen Pantech Steel Industries Sdn Bhd valmistaman tarkasteltavana olevan tuotteen tuonnin kirjaaminen.
   3.   Lisätään asetuksen (EY) N:o 1001/2008 1 artiklaan kohta seuraavasti:

      ”3.   Yritykselle Pantech Steel Industries Sdn Bhd vahvistetun yksilöllisen polkumyyntitullin soveltaminen edellyttää, että jäsenvaltioiden tulliviranomaisille esitetään pätevä kauppalasku, joka täyttää liitteessä esitetyt vaatimukset. Jos tällaista kauppalaskua ei esitetä, asianomaiseen yritykseen sovelletaan kaikkiin muihin yrityksiin sovellettavaa tullia.”

   4.   Edellisen kappaleen lisääminen asetukseen (EY) N:o 1001/2008 merkitsee sitä, että asetuksen 1 artiklan 3 kohta on numeroitava uudelleen 1 artiklan 4 kohdaksi.
   5.   Lisätään asetukseen (EY) N:o 1001/2008 liite seuraavasti:

         ”LIITE
         Tämän asetuksen 1 artiklan 3 kohdassa tarkoitetussa pätevässä kauppalaskussa on oltava kauppalaskun laatineen tahon työntekijän allekirjoittama vakuutus seuraavassa muodossa:

                     1)

                     Kauppalaskun laatineen tahon työntekijän nimi ja tehtävänimike.

                     2)

                     Seuraava vakuutus: ”Allekirjoittanut vahvistaa, että tässä laskussa tarkoitetun, Euroopan unioniin vietäväksi myydyn [tarkasteltavana olevan tuotteen] (määrän) on valmistanut (yrityksen nimi ja osoite), (Taric-lisäkoodi), (maan nimi). Vakuutan, että tässä laskussa ilmoitetut tiedot ovat täydelliset ja paikkansapitävät ja että laskutettu hinta on lopullinen eikä sitä hyvitetä osittain tai kokonaan millään menettelyllä.

               Päivämäärä ja allekirjoitus”.”

   6.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   2 artikla
   Tämä asetus tulee voimaan sitä seuraavana päivänä, jona se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 26 päivänä huhtikuuta 2010.

            Neuvoston puolesta

            Puheenjohtaja

         C. ASHTON

      (1)  EUVL L 343, 22.12.2009, s. 51.

      (2)  EUVL L 275, 16.10.2008, s.18.

      (3)  EUVL L 199, 31.7.2009, s. 9.


title: Komission täytäntöönpanoasetus (EU) N:o 921/2014, annettu 25 päivänä elokuuta 2014 , täytäntöönpanoasetuksen (EU) N:o 540/2011 muuttamisesta tehoaineen tebukonatsoli hyväksymisedellytysten osalta  ETA:n kannalta merkityksellinen teksti

text:
               26.8.2014

               FI

               Euroopan unionin virallinen lehti

               L 252/3

         KOMISSION TÄYTÄNTÖÖNPANOASETUS (EU) N:o 921/2014,
   annettu 25 päivänä elokuuta 2014,
   täytäntöönpanoasetuksen (EU) N:o 540/2011 muuttamisesta tehoaineen tebukonatsoli hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan
   sekä katsoo seuraavaa:

               (1)

               Komission direktiivillä 2008/125/EY (2) sisällytettiin tehoaine tebukonatsoli neuvoston direktiivin 91/414/ETY (3) liitteeseen I sienitautien torjunta-aineena käyttöä varten sillä edellytyksellä, että asianomaiset jäsenvaltiot varmistavat, että ilmoittajat, joiden pyynnöstä tebukonatsoli sisällytettiin kyseiseen liitteeseen, toimittavat lisää vahvistavia tietoja linnuille ja nisäkkäille aiheutuvia riskejä käsittelevien tutkimusten muodossa.

               (2)

               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

               (3)

               Yksi ilmoittajista, joiden pyynnöstä tebukonatsoli sisällytettiin direktiivin 91/414/ETY liitteeseen I, toimitti 8 päivänä huhtikuuta 2010 hakemuksen, joka koski tehoaineen tebukonatsoli hyväksymisedellytysten muuttamista siten, että sallittaisiin sen käyttö kasvien kasvunsäätelyaineena ilman rajoituksia. Hakemuksen mukana oli tietoja, jotka liittyvät uuteen sallittavaksi pyydettyyn käyttöön kasvien kasvunsääntelyaineena rapsin viljelyssä. Hakemus toimitettiin Tanskalle, joka oli nimetty esitteleväksi jäsenvaltioksi komission asetuksella (EY) N:o 1490/2002 (5).

               (4)

               Tanska arvioi ilmoittajan toimittamat tiedot. Se toimitti arviointinsa arviointikertomusluonnoksen lisäyksenä muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, 23 päivänä heinäkuuta 2012.

               (5)

               Komissio kuuli elintarviketurvallisuusviranomaista, joka esitti lausuntonsa (6) tebukonatsolin riskinarvioinnista 9 päivänä joulukuuta 2013. Jäsenvaltiot ja komissio tarkastelivat arviointikertomusluonnosta, lisäystä ja elintarviketurvallisuusviranomaisen lausuntoa elintarvikeketjua ja eläinten terveyttä käsittelevässä pysyvässä komiteassa, ja tebukonatsolia koskeva komission tarkastelukertomus saatiin valmiiksi pysyvässä kasvi-, eläin-, elintarvike- ja rehukomiteassa 11 päivänä heinäkuuta 2014.

               (6)

               Komissio pyysi ilmoittajaa toimittamaan tebukonatsolia käsittelevää tarkastelukertomusta koskevat huomautuksensa.

               (7)

               Komission päätelmänä on, että kasvien kasvunsääntelyaineena käytön salliminen ilman rajoituksia ei aiheuta uusia riskejä niiden lisäksi, jotka on jo otettu huomioon tebukonatsolin hyväksymisen yhteydessä ja kyseistä ainetta koskevassa komission tarkastelukertomuksessa.

               (8)

               On aiheellista laajentaa tebukonatsolin hyväksyntä kattamaan käyttö kasvien kasvunsääntelyaineena ilman rajoituksia. Ottaakseen huomioon epävarmuuden, joka liittyy pohjaveden kautta tapahtuvaan altistumiseen metaboliitille 1,2,4-triatsoli, kun edustavana käyttötarkoituksena on ruiskutuskäyttö viljoilla, ohran siementen käsittelyssä ja viinirypäleillä, jäsenvaltioiden olisi kuitenkin kiinnitettävä erityistä huomiota pohjaveden saastumismahdollisuuteen etenkin 1,2,4-triatsolin pohjavedessä esiintymisen osalta, jos tehoainetta käytetään alueilla, joilla on herkkä maaperä tai epäsuotuisat ilmasto-olot.

               (9)

               Tanska sai tammikuussa 2014 valmiiksi linnuille ja nisäkkäille aiheutuvaa riskiä koskevien vahvistavien tietojen arvioinnin. Pysyvä kasvi-, eläin-, elintarvike- ja rehukomitea katsoo, että linnuille ja nisäkkäille aiheutuvaa riskiä voidaan nykyisten tulosten perusteella pitää hyväksyttävänä. Toimitetut vahvistavat tiedot eivät näin ollen juurikaan muuta alkuperäisen riskinarvioinnin päätelmiä. Elintarviketurvallisuusviranomaisen lisätarkastelun ei ole katsottu olevan tarpeen.

               (10)

               Sen vuoksi täytäntöönpanoasetuksen (EU) N:o 540/2011 liitettä olisi muutettava.

               (11)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä elokuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 309, 24.11.2009, s. 1.

      (2)  Komission direktiivi 2008/125/EY, annettu 19 päivänä joulukuuta 2008, neuvoston direktiivin 91/414/ETY muuttamisesta alumiinifosfidin, kalsiumfosfidin, magnesiumfosfidin, symoksaniilin, dodemorfin, 2,5-diklooribentsoehappometyyliesterin, metamitronin, sulkotrionin, tebukonatsolin ja triadimenolin sisällyttämiseksi siihen tehoaineina (EUVL L 344, 20.12.2008, s. 78).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (5)  Komission asetus (EY) N:o 1490/2002, annettu 14 päivänä elokuuta 2002, neuvoston direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevista yksityiskohtaisista lisäsäännöistä ja asetuksen (EY) N:o 451/2000 muuttamisesta (EYVL L 224, 21.8.2002, s. 23).

      (6)  EFSA (Euroopan elintarviketurvallisuusviranomainen), 2013. Conclusion on the peer review of the pesticide risk assessment of the active substance tebuconazole. EFSA Journal 2014;12(1):3485, 98 s. doi:10.2903/j.efsa.2014.3485.

      LIITE
      Korvataan sarake ”Erityiset säännökset” täytäntöönpanoasetuksen (EU) N:o 540/2011 liitteessä olevassa A osassa olevalla rivillä 268, tebukonatsoli, seuraavasti:

         ”A OSA
         Lupa voidaan myöntää ainoastaan sienitautien torjunta-aineena ja kasvien kasvunsäätelyaineena käyttöä varten.
         B OSA
         Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 28. lokakuuta 2008 valmiiksi saadun tebukonatsolia koskevan tarkastelukertomuksen päätelmät ja erityisesti sen lisäykset I ja II. Kokonaisarvioinnissa jäsenvaltioiden on kiinnitettävä erityistä huomiota

                     —

                     käyttäjien ja työntekijöiden turvallisuuteen ja varmistettava, että käyttöedellytyksiin kuuluu asianmukaisten henkilönsuojainten käyttö,

                     —

                     ravinnon kautta tapahtuvaan kuluttajien altistumiseen tebukonatsolin (triatsolin) metaboliiteille,

                     —

                     pohjaveden saastumismahdollisuuteen, jos tehoainetta käytetään alueilla, joilla on herkkä maaperä tai epäsuotuisat ilmasto-olot, etenkin metaboliitin 1,2,4-triatsoli pohjavedessä esiintymisen osalta,

                     —

                     siemeniä syövien lintujen ja nisäkkäiden ja kasvinsyöjänisäkkäiden suojeluun sekä varmistettava, että lupaedellytyksiin sisältyy tarvittaessa riskinhallintatoimenpiteitä,

                     —

                     vesieliöiden suojeluun ja varmistettava, että lupaedellytyksiin sisältyy tarvittaessa riskinhallintatoimenpiteitä kuten puskurivyöhykkeitä.

               Asianomaisten jäsenvaltioiden on varmistettava, että ilmoittaja toimittaa komissiolle tebukonatsolin mahdollisia hormonitoimintaa häiritseviä ominaisuuksia koskevat lisätiedot kahden vuoden kuluessa siitä, kun hormonaalisten haittavaikutusten testausta koskevat OECD:n yleisohjeet tai vaihtoehtoisesti yhteisön tasolla hyväksytyt testausta koskevat yleisohjeet on annettu.”


title: Komission täytäntöönpanoasetus (EU) N:o 359/2012, annettu 25 päivänä huhtikuuta 2012 , tehoaineen metaami hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta  ETA:n kannalta merkityksellinen teksti

text:
               26.4.2012

               FI

               Euroopan unionin virallinen lehti

               L 114/1

         KOMISSION TÄYTÄNTÖÖNPANOASETUS (EU) N:o 359/2012,
   annettu 25 päivänä huhtikuuta 2012,
   tehoaineen metaami hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan ja 78 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1107/2009 80 artiklan 1 kohdan c alakohdan mukaisesti neuvoston direktiiviä 91/414/ETY (2) sovelletaan hyväksymismenettelyn ja hyväksynnän edellytysten osalta tehoaineisiin, joiden täydellisyys on osoitettu yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (3) 16 artiklan mukaisesti. Metaami on tehoaine, jonka täydellisyys on osoitettu mainitun asetuksen mukaisesti.

               (2)

               Komission asetuksissa (EY) N:o 451/2000 (4) ja (EY) N:o 1490/2002 (5) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevat yksityiskohtaiset säännöt sekä luettelot tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luetteloissa oli mukana metaami. Metaamin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille myönnettyjen lupien peruuttamisesta tehdyllä komission päätöksellä 2009/562/EY (6) metaami päätettiin jättää sisällyttämättä direktiivin 91/414/ETY liitteeseen I.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään asetuksen (EY) N:o 33/2008 14–19 artiklassa.

               (4)

               Hakemus toimitettiin Belgialle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2009/562/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Belgia arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 31 päivänä elokuuta 2010.

               (6)

               Elintarviketurvallisuusviranomainen toimitti lisäkertomuksen muille jäsenvaltioille ja hakijalle kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitteli 8 päivänä elokuuta 2011 asetuksen (EY) N:o 33/2008 20 artiklan 1 kohdan mukaisesti ja komission pyynnöstä metaamia koskevat päätelmänsä (7) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmää elintarvikeketjua ja eläinten terveyttä käsittelevässä pysyvässä komiteassa, ja metaamia koskeva komission tarkastelukertomus valmistui 9 päivänä maaliskuuta 2012.

               (7)

               Esittelijänä toimivan jäsenvaltion laatimassa lisäkertomuksessa ja elintarviketurvallisuusviranomaisen uusissa päätelmissä keskitytään niihin huolenaiheisiin, joiden perusteella oli päädytty aineen sisällyttämättä jättämiseen. Erityistä huolta aiheutti se, että hyväksyttävää kuluttajien altistumista ei ollut mahdollista osoittaa eikä ole tietoa siitä, miten epäpuhtaus N,N-dimetyylitiurea (DMTU) käyttäytyy ympäristössä.

               (8)

               Hakijan toimittamat uudet tiedot osoittavat, että kuluttajien altistumista voidaan pitää hyväksyttävänä ja että DMTU:n käyttäytyminen ympäristössä ei aiheuta haittavaikutuksia.

               (9)

               Näin ollen hakijan toimittamien lisätietojen perusteella voidaan sulkea pois ne huolenaiheet, joiden vuoksi sisällyttämättä jättämiseen päädyttiin.

               (10)

               Tehdyistä eri tutkimuksista on käynyt ilmi, että metaamia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt vaatimukset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista hyväksyä metaami asetuksen (EY) N:o 1107/2009 mukaisesti.

               (11)

               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia.

               (12)

               Vaikka päätelmänä onkin, että metaami olisi hyväksyttävä, on aiheellista edellyttää lisää vahvistavia tietoja.

               (13)

               Kohtuullinen määräaika on tarpeen ennen hyväksymistä, jotta jäsenvaltiot ja asianomaiset osapuolet voivat valmistautua hyväksymisestä seuraaviin uusiin vaatimuksiin.

               (14)

               Kun otetaan huomioon direktiivistä 91/414/ETY asetukseen (EY) N:o 1107/2009 siirtymisestä aiheutuva erityinen tilanne, olisi sovellettava seuraavia säännöksiä, sanotun kuitenkaan rajoittamatta hyväksymisestä johtuvien asetuksen (EY) N:o 1107/2009 mukaisten velvoitteiden soveltamista. Jäsenvaltioilla olisi hyväksymisen jälkeen oltava tietty määräaika, jonka kuluessa voidaan tarkistaa sellaiset metaamia sisältävien kasvinsuojeluaineiden voimassa pidetyt luvat, jotka koskevat metaamin käyttöä tiettyihin tarkoituksiin päätöksen 2009/562/EY 3 artiklan mukaisesti. Määräajan laskemisessa on otettava huomioon kyseinen säännös. Jäsenvaltioiden olisi tapauksen mukaan muutettava, korvattava tai peruutettava voimassa olevat luvat.

               (15)

               Jos jäsenvaltiot myöntävät metaamia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan määrittämisessä olisi otettava huomioon päätöksen 2009/562/EY 4 artikla. Näin ollen siirtymäajan tulisi päättyä viimeistään 31 päivänä joulukuuta 2014.

               (16)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (8) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aiheuteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu kyseisen direktiivin liitteen I muuttamiseksi, tai verrattuna asetuksiin, joita on annettu tehoaineiden hyväksymisestä.

               (17)

               Asetuksen (EY) N:o 1107/2009 13 artiklan 4 kohdan mukaisesti olisi Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (9) liitettä muutettava.

               (18)

               Selkeyden vuoksi päätös 2009/562/EY on syytä kumota.

               (19)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksyminen
   Hyväksytään liitteessä I määritetty tehoaine metaami kyseisessä liitteessä vahvistetuin edellytyksin.
   2 artikla
   Kasvinsuojeluaineiden uudelleenarviointi
   1.   Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava metaamia tehoaineena sisältävien kasvinsuojeluaineiden voimassa olevat luvat viimeistään 31 päivänä joulukuuta 2014.
   Jäsenvaltioiden on kyseiseen päivämäärään mennessä erityisesti tarkistettava, että tämän asetuksen liitteen I edellytykset täyttyvät, kyseisessä liitteessä olevan erityisiä säännöksiä koskevan sarakkeen B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on direktiivin 91/414/ETY liitteen II vaatimukset täyttävä asiakirja-aineisto kyseisen direktiivin 13 artiklan 1–4 kohdan ja asetuksen (EY) N:o 1107/2009 62 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sellaiset sallitut kasvinsuojeluaineet, jotka sisältävät metaamia joko ainoana tehoaineena tai yhtenä monista tehoaineista, jotka kaikki on sisällytetty 30 päivään kesäkuuta 2012 mennessä täytäntöönpanoasetuksen (EU) N:o 540/2011 liitteeseen; arviointi on suoritettava asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden mukaisesti, direktiivin 91/414/ETY liitteessä III vahvistetut vaatimukset täyttävän asiakirja-aineiston perusteella ja ottaen huomioon tämän asetuksen liitteessä I olevan erityisiä säännöksiä koskevan sarakkeen B osa. Jäsenvaltioiden on kyseisen arvioinnin perusteella määritettävä, täyttääkö tuote asetuksen (EY) N:o 1107/2009 29 artiklan 1 kohdassa vahvistetut edellytykset.
   Määrittämisen jälkeen jäsenvaltioiden on

               a)

               metaamia ainoana tehoaineenaan sisältävien tuotteiden osalta tarvittaessa muutettava lupaa tai peruutettava se viimeistään 30 päivänä kesäkuuta 2016.

               b)

               niiden tuotteiden osalta, jotka sisältävät metaamia yhtenä monista tehoaineista, tarvittaessa muutettava lupaa tai peruutettava se viimeistään 30 päivänä kesäkuuta 2016 taikka siinä säädöksessä tai niissä säädöksissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         3 artikla
   Siirtymäaika
   Jos jäsenvaltiot peruuttavat luvan tai muuttavat voimassa olevaa lupaa 2 artiklan 1 kohdan mukaisesti, jäsenvaltioiden myöntämän siirtymäajan on asetuksen (EY) N:o 1107/2009 46 artiklan mukaisesti oltava mahdollisimman lyhyt, ja määräajan on päätyttävä viimeistään 31 päivänä joulukuuta 2014.
   4 artikla
   Muutokset täytäntöönpanoasetukseen (EU) N:o 540/2011
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   5 artikla
   Kumoaminen
   Kumotaan päätös 2009/562/EY.
   6 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä huhtikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 309, 24.11.2009, s. 1.

      (2)  EYVL L 230, 19.8.1991, s. 1.

      (3)  EUVL L 15, 18.1.2008, s. 5.

      (4)  EYVL L 55, 29.2.2000, s. 25.

      (5)  EYVL L 224, 21.8.2002, s. 23.

      (6)  EUVL L 196, 28.7.2009, s. 22.

      (7)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance metam. EFSA Journal 2011;9(9):2334.[97 pp.] doi:10.2903/j.efsa.2011.2334. Saatavilla verkossa osoitteessa: www.efsa.europa.eu/efsajournal.htm.

      (8)  EYVL L 366, 15.12.1992, s. 10.

      (9)  EUVL L 153, 11.6.2011, s. 1.

      LIITE I

                  Nimi, tunnistenumero

                  IUPAC-nimi

                  Puhtaus (1)

                  Hyväksymispäivä

                  Hyväksynnän päättymispäivä

                  Erityiset säännökset

                  Metaami
                  CAS-nro 144-54-7
                  CIPAC-numero: 20

                  Metyyliditiokarbamiinihappo

                  ≥ 965 g/kg
                  Ilmaistuna metaaminatriumina kuivapainosta
                  ≥ 990 g/kg
                  Ilmaistuna metaamikaliumina kuivapainosta
                  Merkitykselliset epäpuhtaudet:

                              metyyli-isotiosyanaatti (MITC)

                                          —

                                          enint. 12 g/kg kuivapainosta (metaaminatrium)

                                          —

                                          enint. 0,42 g/kg kuivapainosta (metaamikalium)

                                 N,N’-dimetyylitiourea (DMTU)

                                          —

                                          enint. 23 g/kg kuivapainosta (metaaminatrium)

                                          —

                                          enint. 6 g/kg kuivapainosta (metaamikalium)

                  1. heinäkuuta 2012

                  30. kesäkuuta 2022

                  A   OSA
                  Lupa voidaan myöntää ainoastaan käyttöön ankeroisten, sienitautien, rikkakasvien ja hyönteisten torjunta-aineena, kun sitä käytetään kasvualustan kaasutteena ennen kasvien istutusta ja kun käyttö rajoittuu samalla pellolla yhteen käyttökertaan joka kolmas vuosi.
                  Lupa voidaan myöntää, jos peltoviljelyssä käytetään injektointia maaperään tai tippukastelua ja kasvihuoneissa ainoastaan tippukastelua. Tippukastelussa edellytetään kaasutiiviin muovikalvon käyttöä.
                  Enimmäisannos peltoviljelyssä on 153 kg/ha (joka vastaa 86,3 kg/ha MITC:tä).
                  Luvat on rajoitettava ammattikäyttöön.
                  B   OSA
                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 9. maaliskuuta 2012 valmiiksi saadun metaamia koskevan tarkastelukertomuksen päätelmät ja erityisesti sen lisäykset I ja II.
                  Kokonaisarvioinnissa jäsenvaltioiden on kiinnitettävä erityistä huomiota

                              a)

                              käyttäjien suojeluun ja varmistettava, että käyttöedellytyksiin sisältyy riskinhallintatoimenpiteitä kuten asianmukaisten henkilönsuojainten käyttö ja työssä altistumista koskeva rajoitus;

                              b)

                              työntekijöiden suojeluun ja varmistettava, että käyttöedellytykset sisältävät riskinhallintatoimenpiteitä, joita ovat mm. asianmukaisten henkilönsuojainten käyttö, paluuaika ja työssä altistumista koskeva rajoitus;

                              c)

                              sivullisten ja asukkaiden suojeluun ja varmistettava, että käyttöedellytykset sisältävät riskinhallintatoimenpiteitä, kuten käytön aikana ja 24 tuntia sen jälkeen voimassa olevan puskurivyöhykkeen, joka ulottuu käyttöalueelta asutulle alueelle ja alueille, jotka ovat yleisön käytettävissä; puskurivyöhyke on merkittävä varoituskilvin ja maamerkinnöin;

                              d)

                              pohjavesien suojeluun, jos tehoainetta käytetään alueilla, joilla on herkkä maaperä ja/tai epäsuotuisat ilmasto-olot; lisäksi on varmistettava, että käyttöedellytykset sisältävät riskinhallintatoimenpiteitä, kuten puskurivyöhykkeen;

                              e)

                              muille kuin kohteena oleville organismeille aiheutuvaan riskiin ja varmistettava, että lupaedellytyksiin kuuluu tarvittaessa riskinhallintatoimenpiteitä.

                        Hakijan on toimitettava metyyli-isotiosyanaatista seuraavat vahvistavat tiedot:

                              1)

                              arviointi mahdollisesta kaukokulkeutumisesta ilmakehässä ja siihen liittyvistä ympäristöriskeistä;

                              2)

                              pohjavesien mahdollinen saastumisen.

                        Hakijan on toimitettava nämä tiedot komissiolle, jäsenvaltioille ja elintarviketurvallisuusviranomaiselle viimeistään 31. toukokuuta 2014.

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

      LIITE II
      Lisätään täytäntöönpanoasetuksen (EU) N:o 540/2011 liitteessä olevaan B osaan seuraava teksti:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Hyväksymispäivä

                     Hyväksynnän päättymispäivä

                     Erityiset säännökset

                     ”22

                     Metaami
                     CAS-nro 144-54-7
                     CIPAC-numero: 20

                     Metyyliditiokarbamiinihappo

                     ≥ 965 g/kg
                     Ilmaistuna metaaminatriumina kuivapainosta
                     ≥ 990 g/kg
                     Ilmaistuna metaamikaliumina kuivapainosta
                     Merkitykselliset epäpuhtaudet:

                                 metyyli-isotiosyanaatti (MITC)

                                             —

                                             enint. 12 g/kg kuivapainosta (metaaminatrium)

                                             —

                                             enint. 0,42 g/kg kuivapainosta (metaamikalium)

                                    N,N’-dimetyylitiourea (DMTU)

                                             —

                                             enint. 23 g/kg kuivapainosta (metaaminatrium)

                                             —

                                             enint. 6 g/kg kuivapainosta (metaamikalium)

                     1. heinäkuuta 2012

                     30. kesäkuuta 2022

                     A   OSA
                     Lupa voidaan myöntää ainoastaan käyttöön ankeroisten, sienitautien, rikkakasvien ja hyönteisten torjunta-aineena, kun sitä käytetään kasvualustan kaasutteena ennen kasvien istutusta ja kun käyttö rajoittuu samalla pellolla yhteen käyttökertaan joka kolmas vuosi.
                     Lupa voidaan myöntää, jos peltoviljelyssä käytetään injektointia maaperään tai tippukastelua ja kasvihuoneissa ainoastaan tippukastelua. Tippukastelussa edellytetään kaasutiiviin muovikalvon käyttöä.
                     Enimmäisannos peltoviljelyssä on 153 kg/ha (joka vastaa 86,3 kg/ha MITC:tä).
                     Luvat on rajoitettava ammattikäyttöön.
                     B   OSA
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 9. maaliskuuta 2012 valmiiksi saadun metaamia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 a)

                                 käyttäjien suojeluun ja varmistettava, että käyttöedellytyksiin sisältyy riskinhallintatoimenpiteitä kuten asianmukaisten henkilönsuojainten käyttö ja työssä altistumista koskeva rajoitus;

                                 b)

                                 työntekijöiden suojeluun ja varmistettava, että käyttöedellytykset sisältävät riskinhallintatoimenpiteitä, joita ovat mm. asianmukaisten henkilönsuojainten käyttö, paluuaika ja työssä altistumista koskeva rajoitus;

                                 c)

                                 sivullisten ja asukkaiden suojeluun ja varmistettava, että käyttöedellytykset sisältävät riskinhallintatoimenpiteitä, kuten käytön aikana ja 24 tuntia sen jälkeen voimassa olevan puskurivyöhykkeen, joka ulottuu käyttöalueelta asutulle alueelle ja alueille, jotka ovat yleisön käytettävissä; puskurivyöhyke on merkittävä varoituskilvin ja maamerkinnöin;

                                 d)

                                 pohjavesien suojeluun, jos tehoainetta käytetään alueilla, joilla on herkkä maaperä ja/tai epäsuotuisat ilmasto-olot; lisäksi on varmistettava, että käyttöedellytykset sisältävät riskinhallintatoimenpiteitä, kuten puskurivyöhykkeen;

                                 e)

                                 muille kuin kohteena oleville organismeille aiheutuvaan riskiin ja varmistettava, että lupaedellytyksiin kuuluu tarvittaessa riskinhallintatoimenpiteitä.

                           Hakijan on toimitettava metyyli-isotiosyanaatista seuraavat vahvistavat tiedot:

                                 1)

                                 arviointi mahdollisesta kaukokulkeutumisesta ilmakehässä ja siihen liittyvistä ympäristöriskeistä;

                                 2)

                                 pohjavesien mahdollinen saastumisen.

                           Hakijan on toimitettava nämä tiedot komissiolle, jäsenvaltioille ja elintarviketurvallisuusviranomaiselle viimeistään 31. toukokuuta 2014.”

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) N:o 504/2014, annettu 15 päivänä toukokuuta 2014 , täytäntöönpanoasetuksen (EU) N:o 540/2011 muuttamisesta tehoaineen kasviöljyt/sitronellaöljy hyväksymisedellytysten osalta  ETA:n kannalta merkityksellinen teksti

text:
               16.5.2014

               FI

               Euroopan unionin virallinen lehti

               L 145/28

         KOMISSION TÄYTÄNTÖÖNPANOASETUS (EU) N:o 504/2014,
   annettu 15 päivänä toukokuuta 2014,
   täytäntöönpanoasetuksen (EU) N:o 540/2011 muuttamisesta tehoaineen kasviöljyt/sitronellaöljy hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan ja 78 artiklan 2 kohdan,
   sekä katsoo seuraavaa:

               (1)

               Tehoaine kasviöljyt/sitronellaöljy sisällytettiin neuvoston direktiivin 91/414/ETY (2) liitteeseen I komission direktiivillä 2008/127/EY (3) komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, tätä ainetta pidetään kyseisen asetuksen mukaisesti hyväksyttynä, ja se sisältyy komission täytäntöönpanoasetuksen (EU) N:o 540/2011 (5) liitteessä olevaan A osaan.

               (2)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi asetuksen (EY) N:o 2229/2004 25 a artiklan mukaisesti komissiolle 16 päivänä joulukuuta 2011 lausuntonsa (6) kasviöljyjä/sitronellaöljyä koskevasta tarkastelukertomusluonnoksesta. Elintarviketurvallisuusviranomainen toimitti kasviöljyjä/sitronellaöljyä koskevan lausuntonsa ilmoittajalle. Komissio pyysi ilmoittajaa esittämään huomautuksensa kasviöljyjä/sitronellaöljyä koskevasta tarkastelukertomusluonnoksesta. Jäsenvaltiot ja komissio tarkastelivat tarkastelukertomusluonnosta ja elintarviketurvallisuusviranomaisen lausuntoa elintarvikeketjua ja eläinten terveyttä käsittelevässä pysyvässä komiteassa, ja kasviöljyjä/sitronellaöljyä koskeva komission tarkastelukertomus valmistui 3 päivänä lokakuuta 2013.

               (3)

               Vahvistetaan, että tehoaine kasviöljyt/sitronellaöljy katsotaan hyväksytyksi asetuksen (EY) N:o 1107/2009 nojalla.

               (4)

               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja nykyisen tieteellisen ja teknisen tietämyksen perusteella hyväksymisedellytyksiä on tarpeen muuttaa. Erityisesti on aiheellista edellyttää lisää vahvistavia tietoja.

               (5)

               Sen vuoksi täytäntöönpanoasetuksen (EU) N:o 540/2011 liitettä olisi muutettava.

               (6)

               Jäsenvaltioille olisi annettava aikaa kasviöljyjä/sitronellaöljyä sisältävien kasvinsuojeluaineiden lupien muuttamiseen tai peruuttamiseen.

               (7)

               Jos jäsenvaltiot myöntävät kasviöljyjä/sitronellaöljyä sisältäville kasvinsuojeluaineille siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 18 kuukauden kuluttua asetuksen voimaantulosta.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Siirtymätoimenpiteet
   Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava kasviöljyjä/sitronellaöljyä tehoaineena sisältävien kasvinsuojeluaineiden voimassa olevat luvat viimeistään 5 päivänä joulukuuta 2014.
   3 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 5 päivänä joulukuuta 2015.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä toukokuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 309, 24.11.2009, s. 1.

      (2)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (3)  Komission direktiivi 2008/127/EY, annettu 18 päivänä joulukuuta 2008, neuvoston direktiivin 91/414/ETY muuttamisesta useiden tehoaineiden sisällyttämiseksi siihen (EUVL L 344, 20.12.2008, s. 89).

      (4)  Komission asetus (EY) N:o 2229/2004, annettu 3 päivänä joulukuuta 2004, neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä (EUVL L 379, 24.12.2004, s. 13).

      (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (6)  Conclusion on the peer review of the pesticide risk assessment of the active substance plant oils/citronella oil. EFSA Journal 2012; 10(2):2518. [42 s.] doi:10.2903/j.efsa.2012.2518, saatavilla internetissä osoitteessa www.efsa.europa.eu/efsajournal.

      LIITE
      Korvataan täytäntöönpanoasetuksen (EU) N:o 540/2011 liitteessä olevan A osan kasviöljyjä/sitronellaöljyä koskeva rivi 240 seuraavasti:

                     Nro

                     Nimi,
                     tunnistenumero

                     IUPAC-nimi

                     Puhtaus

                     Hyväksymispäivä

                     Hyväksynnän päättymispäivä

                     Erityiset säännökset

                     ”240

                     Kasviöljyt/sitronellaöljy
                     CAS-numero: 8000-29-1
                     CIPAC-numero: 905

                     Sitronellaöljy on monimutkainen kemiallisten aineiden seos.
                     Tärkeimmät aineosat ovat:

                                 Sitronellaali (3,7-dimetyyli-6-oktenaali)

                                 Geranioli ((E)-3,7-dimetyyli-2,6-oktadien-1-oli)

                                 Sitronelloli (3,7-dimetyyli-6-oktan-2-oli)

                                 Geranyyliasetaatti (3,7-dimetyyli-6-okten-1-yyliasetaatti)

                     Seuraavien epäpuhtauksien summa saa olla enintään 0,1 % teknisestä materiaalista: metyylieugenoli ja metyyli-isoeugenoli.

                     1. syyskuuta 2009

                     31. elokuuta 2019

                     A OSA
                     Lupa voidaan myöntää ainoastaan rikkakasvien torjunta-aineena käyttöä varten.
                     B OSA
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa hyväksytyn sitronellaöljyä koskevan tarkastelukertomuksen (SANCO/2621/2008) päätelmät ja erityisesti sen lisäykset I ja II.
                     Käyttöedellytyksiin on tarvittaessa sisällyttävä riskinhallintatoimenpiteitä.
                     Tässä yleisarvioinnissa jäsenvaltioiden on kiinnitettävä erityistä huomiota

                                 —

                                 käyttäjien, työntekijöiden, sivullisten ja asukkaiden suojeluun ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö,

                                 —

                                 pohjavesien suojeluun, kun tehoainetta käytetään alueilla, joilla on herkkä maaperä,

                                 —

                                 muille kuin torjuttaville organismeille aiheutuvaan riskiin.

                           Ilmoittajan on toimitettava vahvistavat tiedot seuraavista:

                                 a)

                                 tekninen spesifikaatio;

                                 b)

                                 luonnossa esiintyville kasviöljyille/sitronellaöljylle ja metyylieugenolille ja metyyli-isoeugenolille altistuminen verrattuna kasvinsuojeluaineena käytettäville kasviöljyille/sitronellaöljylle altistumiseen. Näiden tietojen on katettava ihmisten altistuminen sekä muiden kuin torjuttavien organismien altistuminen;

                                 c)

                                 pohjaveden kautta tapahtuvan altistumisen arviointi kasviöljyjen/sitronellaöljyn mahdollisten metaboliittien, erityisesti metyylieugenolin ja metyyli-isoeugenolin, osalta.

                           Ilmoittajan on toimitettava nämä tiedot komissiolle, jäsenvaltioille ja elintarviketurvallisuusviranomaiselle viimeistään 30. huhtikuuta 2016.”